**ՀԻՄՆԱՎՈՐՈՒՄ**

**«Տարածքներ հետ վերցնելու և ամրացնելու մասին» Հայաստանի Հանրապետության կառավարության որոշման ընդունման անհրաժեշտության մասին**

 ՀՀ արդարադատության նախարարությունը դիմել էր ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտե (այսուհետ՝ Կոմիտե)՝ ՀՀ արդարադատության նախարարության պրոբացիայի ծառայությանն Հայաստանի Հանրապետության պետական մարմինների տնօրինության, ներկա պահին ազատ տարածքներից մի շարք տարածքներ անհատույց օգտագործման իրավունքով տրամադրելու խնդրանքով:

 Ելնելով վերոգրյալից, ստանալով համապատասխան մարմինների դրական դիրքորոշումներն և հիմք ընդունելով ՀՀ վարչապետի 2019 թվականի մայիսի 13-ի թիվ 02/16.4/22217-2019 և 2019 թվականի մայիսի 27-ի թիվ 02/16.4/24935-2019 հանձնարարականները՝ Կոմիտեի կողմից մշակվել է «Տարածքներ հետ վերցնելու և ամրացնելու մասին» ՀՀ կառավարության որոշման նախագիծը, որով առաջարկվում է պետական սեփականություն հանդիսացող գույքը հետ վերցնել Կոմիտեից և ամրացնել Հայաստանի Հանրապետության արդարադատության նախարարությանը:

«Տարածքներ հետ վերցնելու և ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է ՀՀ Կառավարության 2021-2026թթ. ծրագրի 6.7 կետով սահմանված դրույթներից. մասնավորապես՝ սահմանվելու է պետության գործառույթների իրականացման համար անհրաժեշտ օտարման ոչ ենթակա անշարժ գույքի կազմը և նախընտրելի կառուցվածքը, ինչպես նաև ծախսերի կրճատման նպատակով ապահովվելու է պետական համակարգի մարմինների կողմից Հայաստանի Հանրապետության պետական բյուջեի միջոցների հաշվին օգտագործվող ոչ պետական սեփականություն համարվող տարածքների փոխարինումը պետության սեփականություն համարվող համապատասխան տարածքներով։